बंगाइगाव , जुलाइ 18 : नंगुबै सुबुंफोरखौ नारसिन्नायनि AAMSU आ बंगाइगावनि गान्डि फोथाराव All Assam Minority Student Union ( AAMSU ) आ नै खन्टा मंगलबाराव धरना होदों । बिथांमोनहा 'D'Voter नि मुङाव नंगुबै सुबुंफोरखौ नारसिन्नायाखौ बन्द खालामनांगौ होन्ना दाबि दैखांदों । सिमायाव थानाय पुलिसफोरा ओनसोलाव थानाय सुबुंफोरखौ D'Voter नि मुङाव बायदि बायदियै नारसिनगासिनो दं बेफोरखौ बन्द' खालामनांगौ होन्नानै AAMSU नि आजगर आलिया बुङो । लक्किमपुर : लक्किमपु जिल्ला AAMSU नि दालाइ आफादा लक्किमपुर जिल्लानि डिपुटी खमिसनारनि लांगोना मोखांआव D'Voter नि मुङाव नारसिन्नायनि बेरेखा धरना होदों । सिमा ओनसोलाव थानाय नंगुबै सुबुंफोरनो लाइजाम हरनानै राव आरो धोरोमनि माइनरिथि लोगोसे D'Voter होन्नानै बुंनायनि बेरेखा नै खन्टा धरना होयो । थेजपुर : सनिथपुर जिल्ला AAMSU नि दालाइ आफादा नंगुबै सुबुंफोरखौ गुबुनारि होन्नानै लाइजाम हरनायखौ लानानै धरना होनायजों लोगोसे बरदार दालाइ आसाम पुलिसनो दिपुटी खमिसनारनि सिंजों मेमरेन्दाम हरो । 
नंगुबै सुबुंफोरखौ नारसिन्नायनि AAMSU आ धरना होदों